Mora se zaustaviti trgovina ljudima - 2003-09-29
Predsjednik Bush je pozvao Ujedinjene narode da pojačaju napore za suočavanje sa skrivenom humanitarnom krizom:
BUSH: Svake godine po procjenama 800 do 900 hiljada ljudi se kupi, proda, ili protjera preko granica. Među njima je na stotine hilajda mladih djevojaka i djece stare samo pet godina, koji postaju žrtve trgovine seksualnim robljem. Takva trgovina ljudskim životima donosi na milijarde dolara svake godine, od čega se najveći dio koristi za financiranje organiziranog kriminala. Trgovina ljudima je pošast širom svijeta. Mnoge zemlje su time pogođene, i služe kao izvori, tranzitne rute ili konačne destinacije gdje se ljudi krijumčare, transportuju i robuju kroz seksulanu eksploataciju ili prinudni rad. Mnoge od žrtava su osiromašene djevojke koje su namamljene obećanjima o poslovima kao što su služavke, krojačice, dadilje ili konobarice. Po dolasku u stranu zemlju, one se seksualno zlostavljaju i zloupotrebljavaju. Uzmina priča je tipična i odražava izopačenost ovog problema širom svijeta. Ona je u drugu zemlju otišla uz obećanje da će raditi kao služavka. Njen poslodavac joj nikada nije platio. Umjesto toga, on joj je oduzeo imigracione papire, tukao je, izgladnjivao i držao zatvorenu. Muškarci-rođaci njenog poslodavca su je seksualno zlostavljali i primoravali na prostituciju. Uspjela je pobjeći. Policija je Uzminu vratila poslodavcu i naredila mu da je vrati u njenu zemlju. On je to uradio, ali nakon što ju je primorao na prostituciju još dodatna tri dana. Predsjednik Bush kaže da se ova vrsta zlostavljanja mora zaustaviti. BUSH: Postoji specijalno zlo u zlostavljanju i eksploataciji onih koji su najviše nevini i ranjivi. Žrtve trgovine ljudima vide malo života prije nego vide njegov najgori dio-podzemlje brutalnosti i strah od usamljenosti. Oni koji stvaraju ovakve žrtve i profitiraju od njihove patnje moraju biti oštro kažnjeni. Sjedinjene Države poduzimaju dodatne korake kako bi okončale ovu užasnu međunarodnu trgovinu. Novi američki zakon, pod nazivom, zakon o zaštiti, poziva na kaznu do 30 godina zatvora za one koji budu osuđeni za ulazak u Sjedinjene Države ili putovanje u inostranstvo s ciljem seksualne eksploatacije djece. Trgovina ljudima je narušavanje ljudskih prava i međunarodni zločin koji zahtijeva međunarodni odgovor. Kako je rekao predsjednik Bush: vlade koje dozvoljavaju ovu trgovinu, dozvoljavaju oblik ropstva.